Aðfararnótt sl. föstudags var kveikt í litlu tjaldi sem stóð við hús á Kirkjubraut á Akranesi . Tjaldið sem notað hefur verið sem leiktjald barna , brann til ösku . Einungis hálf óbrunnin brúða var eftir í botni þess . Ekki hefði þurft að spyrja að leikslokum ef einhver hefði gist í tjaldinu . Það var lögregla sem slökkti eldinn og lét húsráðendur vita . Tjald þetta er af algengri gerð . Ástæða er til að vara sérstaklega við hversu eldfim svona tjöld eru .